钦定古今图书集成/明伦汇编/氏族典/第573卷 > 完颜襄
## 钦定古今图书集成/明伦汇编/氏族典/第573卷 > 完颜襄

按《金史内族襄传》：“丞相襄，本名唵，昭祖五世孙也。祖
什古迺，从太祖平辽，以功授上京，世袭猛安，历东京
留守。父阿鲁带，皇统初，北伐有功，拜参知政事。襄幼
有志节，善骑射，多勇略。年十八，袭世爵。大定初，契丹
叛，从左副元帅谋衍以本部兵讨贼，大败之，俘获万
计，论功为第一。宋人犯南鄙，襄为颍寿都统，率甲士”
败敌兵，班师。召为拱卫直都指挥使，改迁速频路节
度使，拜尚书右丞。二十三年，进拜平章政事，封萧国
公。世宗不豫，与太尉徒单克宁、平章政事张汝霖宿
内殿，同受顾命。明昌元年，出知平阳府事，进枢密使，
复拜右丞相，改封任。时边事急，命襄佩金牌，便宜从
事，出师大盐泺，降其部长，遂勒勋九峰石壁。九月，赴
阙，拜左丞相，封常山郡王。会群牧契丹德寿、陁锁等
据信州叛，襄进讨，擒德寿等送京师。进封南阳郡王，
兼枢密使，拜平章政事，屯北京。民方艰食，乃减价出
粜仓粟以济之。或以兵食方阙为言，襄曰：“乌有民足
而兵不足者。”卒行之，民皆悦服。召还。四年，进拜司空。
襄重厚寡言，务以镇静守法。明年，皇子生，襄复自请
报谢。既祀嵩岳，还次芝田之府，唐遂以疾薨，年六十
三，谥曰“武昭。